Graikijos regionai
Graikijos regionai (gr. γεωγραφικά διαμερίσματα, geografiniai departamentai) – tradiciniai ir iki 1987 m. administracinės reformos oficialūs aukščiausio lygio Graikijos administraciniai vienetai. Neoficialiuose raštuose ir kasdieniniame bendravime šie pavadinimai naudojami iki šiol. Iš viso buvo 10 regionų, (7 žemyne ir 3 salynuose) kurie buvo padalinti į 54 nomus. 1987 m. aukščiausio lygio administracinių vienetų sistema buvo pertvarkyta, regionai reformuoti į periferijas.